黃帝祠

黃帝祠喺香港新界粉嶺安樂村，聯和墟對面。

史
黃帝祠嘅前身係「軒轅祖祠」，喺1925年起，曾經係新界北區粉嶺各姓鄉民祭祀同議事嘅公祠，亦係新農學校。呢間祠係由新界龍躍頭鄧氏族人夾錢喺2000年拆咗重起，喺2001年中奠基，2005年中起好，並改名做「黃帝祠」，係華南第一間具規模嘅軒轅黃帝紀念建築物。

結構
黃帝祠佔地一萬平方呎，樓高七層。祠裏面神像莊嚴，栩栩如生，承傳統宗教文化，集儒、釋、道三教為一體，有供奉黃帝嘅「軒轅殿」、炎帝嘅「神農殿」、孔子嘅「大成殿」，重有供奉佛教嘅「三寶佛」、「四大菩薩」同道教嘅「三清殿」、「三師殿」。重有「骨灰龕位」同「祖先靈牌位」畀善信拜祭。

黃帝祠
粉嶺黃帝祠的相片及所奉神靈資料

粉嶺
香港宗教建築
香港鄧族建築